cyanic-selkie/wikianc huggingface dataset:
ফুরফুরা (গ্রাম)
শিক্ষা ব‍্যবস্থা
এই গ্রামে স্কুল, কলেজ ও মাদ্রাসা শিক্ষাব্যবস্থা বিদ্যমান আছে। আলিয়া ও কওমি মাদ্রাসা রয়েছে, এসব প্রতিষ্ঠানের কিছু স্থানীয় পীরেরা তৈরি করেছিলো।
স্বাস্থ্যসেবা
ফুরফুরা শরীফের একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা করা হয়।
সুদেষ্ণা
সুদেষ্ণা (দেবনাগরী: सुदेष्णा) মহাভারতে বর্ণিত রাজা বিরাটের পত্নী ও মৎস্যদেশের রানি। তিনি অভিমন্যুর পত্নী উত্তরার মাতা ছিলেন৷ মৎস্যদেশের সেনাপতি  কীচক সুদেষ্ণার  ভ্রাতা ছিল৷ তিনি কেকয় দেশের রাজার কন্যা ছিলেন বলে তার নাম কেকেয়ী৷ অজ্ঞাতবাসের সময় দ্রৌপদী নিজের পরিচয় গোপন করে সুদেষ্ণার কেশসংস্কারের কাজ করতেন।
দ্রৌপদীর সঙ্গে পরিচয়
মহাভারতের বিরাটপর্বে মূলত সুদেষ্ণা সম্পর্কে অধিকতর বর্ণনা রয়েছে। সুদেষ্ণাকে মহৎ চরিত্রের বলা যায় না। তিনি নিজ স্বার্থে দ্রৌপদীকে কীচকের কবলে ফেলতে সম্মত হয়েছিলেন। বিরাটপর্বের পাণ্ডবপ্রবেশপর্বাধ্যায়ে আছে, একদিন দ্রৌপদীকে বিচরণ করতে দেখে সুদেষ্ণা তাকে ডেকে পাঠালেন। সুদেষ্ণার কাছে এসে দ্রৌপদী সৈরিন্ধ্রী রূপে নিজের পরিচয় দিলেন। যে নারী পরগৃহে স্বাধীনভাবে দাসীর কর্ম করে তাকে সৈরিন্ধ্রী বলে। দ্রৌপদীর রূপ দেখে সুদেষ্ণা অভিভূত হয়ে গেলেন। সুদেষ্ণা বললেন, তুমি অন্য দাস-দাসীদের আদেশ করার যোগ্যতা রাখ। সুদেষ্ণা পরে আরও বললেন, তুমি যক্ষী, দেবী, গন্ধর্বী না অপ্সরা? দ্রৌপদী অজ্ঞাতবাস যাপন করছেন বলে নিজের পরিচয় গোপন করলেন। তিনি বললেন, আমি পূর্বে পাণ্ডবদের পত্নী দ্রৌপদীর পরিচর্যা করতাম। কৃষ্ণের পত্নী সত্যভামারও পরিচর্যা করতাম। সুদেষ্ণা ছদ্মবেশী দ্রৌপদীকে সৈরিন্ধ্রী রূপে রাখতে চাইলেন কিন্তু এই ভেবে ভয় পেলেন যে তার স্বামী মহারাজ বিরাট এর রূপ দেখে এর প্রতি আসক্ত হতে পারেন। দ্রৌপদী বললেন, বিরাট রাজা বা অন্য কেউ আমাকে পাবেন না, কারণ পাঁচজন গন্ধর্ব যুবা আমার স্বামী। এরপর সুদেষ্ণা দ্রৌপদীকে সৈরিন্ধ্রী রূপে রাখলেন। পরবর্তীতে সুদেষ্ণার ভ্রাতা কীচক দ্রৌপদীকে দেখে মুগ্ধ হলো। সুদেষ্ণার স্বামী রাজা বিরাট দ্রৌপদীকে দেখে মুগ্ধ হন তার পূর্বেই দ্রৌপদী কীচকের কাছে যাক এমনটাই সুদেষ্ণা চাইলেন। তাহলে এতে সুদেষ্ণারও স্বার্থসিদ্ধি হবে। কিন্তু দ্রৌপদী এ কাজে অনিচ্ছা জানালেন। তবুও সুদেষ্ণা একটি ঢাকনিযুক্ত স্বর্ণময় পানপাত্র দিয়ে দ্রৌপদীকে কীচকের কাছে পাঠালেন। কীচক দ্রৌপদীকে পাননি। পরবর্তীতে ভীম তাকে বধ করেছিল। এ ঘটনার পর বিরাট সুদেষ্ণাকে বললেন, সৈরিন্ধ্রীকে এখান থেকে চলে যেতে বল। কারণ রাজা বিরাট আশঙ্কা করছিলেন যে, দ্রৌপদীর রূপ দেখে অন্য পুরুষেরা তাকে কামনা করবেই। এতে রাজধানীতে বিশৃঙ্খলা হবে। সুদেষ্ণা রাজা বিরাটের কথামতো সৈরিন্ধ্রীকে চলে যেতে বললেন কিন্তু দ্রৌপদী না যাওয়ার জন্য অনুনয় করলেন। তিনি বললেন, আমাকে আর তেরো দিনের জন্য থাকতে দিন। এরপর দ্রৌপদী অজ্ঞাতবাস পূর্ণ করে নিজের প্রকৃত পরিচয় সবার সামনে প্রকাশ করেছিলেন।
কন্যার বিবাহ
সুদেষ্ণা সম্রাট পরীক্ষিতের মাতামহী ছিলেন। তার কন্যা রাজকুমারী উত্তরার বিবাহ অর্জুনপুত্র অভিমন্যুর সাথে হয়। পরবর্তীতে উত্তরার সন্তান পরীক্ষিৎ সম্রাট হন। তবে পরীক্ষিতের জন্মের সময় তিনি উপস্থিত ছিলেন এমন কোনো উল্লেখ মহাভারতে নেই।
কুরুক্ষেত্রের যুদ্ধে
কুরুক্ষেত্রের যুদ্ধের প্রথমদিনে সুদেষ্ণার দুই পুত্র উত্তর ও শ্বেতের মৃত্যু হয়। কুরুক্ষেত্রের যুদ্ধের পঞ্চদশ দিনে সুদেষ্ণা বিধবা হন। এ দিন মহারাজ বিরাটের মৃত্যু হয়।
শোবানা ভিগনেশ
থাম্ব|ড. শোবানা ভিগনেশ ড. শোবানা ভিগনেশ একজন ভক্তিগীতি ও ধ্রুপদী কণ্ঠশিল্পী। জাতীয় পুরস্কারপ্রাপ্ত চলচ্চিত্র মহানদীতে একজন শিশুশিল্পী এবং গায়ক হিসেবে কাজ করার কারণে তিনি 'মহানদী' শোবানা হিসেবেই অধিক পরিচিত।
প্রথম জীবন
ড. শোবানা ভিগনেশ কুম্ভকোনম (তামিলনাড়ুর তানজোর জেলা) এন. কুমার এবং রেবতী কুমারের ঘরে জন্মগ্রহণ করেন এবং চেন্নাইয়ে বেড়ে ওঠেন। শোবানার মা ও বাবা উভয়ের বংশেরেই সমৃদ্ধ সংগীত ঐতিহ্য রয়েছে। তামিলনাড়ুর তানজোর জেলার টেপারুমালনাল্লুর গ্রামের ভগবতমেলার সমৃদ্ধ ঐতিহ্যকে সংরক্ষণ ও লালন করতে শোবানার মায়ের পরিবার কয়েক দশক সেবা দিয়েছে। চেন্নাইয়ের বিখ্যাত পদ্ম সেশাদ্রি স্কুলে তিনি তাঁর পুরো স্কুল জীবন অতিবাহিত করেন।
কর্নাটিক কণ্ঠশিল্পী
ড. শোবানা খুব অল্প বয়সেই কর্নাটিক সংগীতের প্রশিক্ষণ নেয়া শুরু করেন। তিনি শ্রী পি এস নারায়ণস্বামী, প্রফেসর টি আর সুব্রামণিয়াম ও শ্রী স্বামীমালাই জনকীরামন এর মতো বলিষ্ঠ শিক্ষকদের নিকট হতে প্রশিক্ষণ পেয়েছেন। ড. শোবানা নিয়মিত চেন্নাই ডিসেম্বর সংগীত মৌসুমে প্রধান প্রধান স্থান এবং টেলিভিশন চ্যানেল জুড়ে সংগীত পরিবেশনা করে থাকেন। তিনি নিয়মিতভাবে 'নারদা গণ সভা', 'শ্রী কৃষ্ণ গণ সভা', 'শ্রী থায়াগা ব্রহ্ম গণ সভা', 'ভারত কলাচার', 'চেন্নাইল তিরুভাইয়ারু', 'মারগাজী মহোৎসবম' ইত্যাদিতে অংশগ্রহণ করেন।
ড. শোবানা তিরুভাইয়ারুতে সন্ত থাইরাগরাজের সমাধিতে বার্ষিক তীর্থযাত্রা করেন এবং থিয়াগরাজ আরাধনা উৎসবে অংশ নেন।
আন্তর্জাতিক খ্যাতিমান শিল্পী হিসেবে ড. শোবানা ভারত, মার্কিন যুক্তরাষ্ট্র, সিঙ্গাপুর, মালয়েশিয়া, দুবাই এবং শ্রীলঙ্কার বেশ কয়েকটি জায়গায় সংগীত পরিবেশনা করেছেন। তাঁকে প্রায়শই ভারত এবং অন্যান্য দেশের শীর্ষস্থানীয় টেলিভিশন চ্যানেলগুলিতে দেখা যায়। তিনি বিগত ২ দশক ধরে কনসার্ট করে আসছেন।
অ্যালবামসমূহ
ড. শোবানা রেকর্ডিংয়ে অভিষেক করেন 'মহানদী' ছবির মাধ্যমে। তিনি ১২ বছর বয়সে তার প্রথম একক অ্যালবাম প্রকাশ করেন এবং তখন থেকে ১,৫০০ টিরও বেশি গান সহ ১৫০ টিরও বেশি অ্যালবাম প্রকাশ করেছেন এবং কৈশোরকালীন সময়ে লক্ষ লক্ষ জনতাকে তাঁর উত্কৃষ্ট প্রতিভার মাধ্যমে আশ্চর্যান্বিত করেছিলেন। তিনি তামিল, তেলুগু, মালায়ালাম, কন্নড়, সংস্কৃত, ব্রজ, মারাঠি, হিন্দি, ইংরেজি এবং বদুগাসহ বিভিন্ন ভাষায় অ্যালবাম প্রকাশ করেছেন।তাঁর অনেকগুলি সুপার হিট অ্যালবামের মধ্যে 'কান্ধা সাশ্রিত কাওয়াকম', 'নমো নামে শ্রী নারায়ণ', 'ললিতা সহস্রনামাম' ইত্যাদি উল্লেখযোগ্য। শোবানাকে তাঁর 'শোবানা লাইভ ইন কনসার্ট - ভারত কলাচার' অ্যালবামের জন্য ২০১০ সালে গ্লোবাল ইন্ডিয়ান মিউজিক অ্যাওয়ার্ডস, মুম্বাইয়ের জন্য মনোনীত করা হয়েছিল।
প্লেব্যাক গায়িকা
শোবানা মহানদী (তামিল), মহানদী (তেলুগু), অরবিন্দান, পুন্নিয়াবতী, কান্নেধিরে থোন্ড্রিনাল, আজাগানা নাটগাল, কানভে কালিয়াদি ইত্যাদি বিভিন্ন সিনেমায় গান গেয়েছেন।
সমাজ-সেবা মূলক কর্মকাণ্ড
শোবানা ভারত, মার্কিন যুক্তরাষ্ট্র এবং মালয়েশিয়ার বিভিন্ন অলাভজনক ও দাতব্য প্রতিষ্ঠানের সাথে যুক্ত। এবং  ইভেন্ট এবং বার্ষিক সম্মেলনের তহবিল সংগ্রহের জন্য কনসার্টে পরিবেশনার মাধ্যমে অবদান রেখেছেন। তেমন কয়েকটি কনসার্টের মধ্যে রয়েছে:
শোবানা আইনি অধিকার, মহিলাদের অধিকার এবং সরকারী আইনি সহায়তা পাবার ক্ষেত্রে সচেতনতা বাড়াতে গান পরিবেশন করেছেন। ভারতীয় স্বাধীনতা দিবস ২০০৩-এ স্টেট লিগ্যাল সার্ভিসেস অথরিটি কর্তৃক এই সেবামূলক কাজগুলোর জন্য শোবানাকে সম্মানিত করা হয়েছিল।
দারিবা, রাজস্থান
দারিবা (Dariba) ভারতের রাজস্থান রাজ্যের রাজসামান্দ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭৯ মিটার (১৫৭১ ফুট)।
মার্কসবাদী আন্তর্জাল সংরক্ষণাগার
মার্কসবাদী অন্তর্জাল সংরক্ষাণাগার (Marxists Internet Archive (এমআইএ বা মার্কসিস্ট ডট অর্গ) একটি অলাভজনক ওয়েবসাইট যেটি একটি বহুভাষী গ্রন্থাগার হিসেবে ব্যবহৃত হয়। এটি ১৯৯০ সালে প্রতিষ্ঠিত হয়। এই সাইটে মার্কসবাদী, সাম্যবাদী, সমাজতন্ত্রী, এবং নৈরাজ্যবাদী লেখক যেমন কার্ল মার্কস, ফ্রিডরিখ এঙ্গেলস, ভ্লাদিমির লেনিন, লিওন ত্রোত্‌স্কি, রোসা লুক্সেমবুর্গ, চে গেভারা, মিখাইল বাকুনিন, পিয়েরে জোসেফ প্রুধোঁ এবং সেইসব মতাদর্শ সম্পর্কিত লেখা, এমনকি অসম্পর্কিত লেখা (উদাহরণস্বরূপ, সুন সু এবং অ্যাডাম স্মিথ) ছাপা হয়। এটির সংগ্রহ স্বেচ্ছাসেবকদের দ্বারা পরিচালিত হয়, এবং এটার লেখাসমূহ নথি, ইমেইল এবং নিউজগ্রুপের দ্বারা বিতরণ করা হয়। পরে ১৯৯৩ সালে একটি একক গ্রোফার সাইটে সংগ্রহ করা হয়। এটাতে ৬০০ লেখকের থেকে ৬১ ভাষায় ৫৩,০০০ এর বেশি নথি ধারণ করেছে।
দারিবা, রাজস্থান
জনসংখ্যার উপাত্ত
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৯% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে দারিবা এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
বেবিলন উইলো
বেবিলন উইলো (কাঁদুনে উইলো বা উইপিং উইলো; ) হলো উত্তর চীনের শুষ্ক অঞ্চলের একটি দেশীয় উইলো প্রজাতি, তবে এশিয়ার অন্যান্য অঞ্চলেও শতাব্দী ধরে এটি চাষ করা হচ্ছে, সিল্ক রোড দিয়ে দক্ষিণ-পশ্চিম এশিয়া এবং ইউরোপে এর বাণিজ্যিক কার্যক্রম হয়। এর বৈজ্ঞানিক নাম Salix babylonica।
বর্ণনা
Salix babylonica বা সালিক্স ব্যাবিলোনিকা একটি মাঝারি থেকে বড় আকারের পর্ণমোচী গাছ যা উচ্চতায় সাধারণত পর্যন্ত লম্বা হয়। এটি দ্রুত বৃদ্ধি পায়, তবে মাত্র ৪০ থেকে ৭৫ বছর জীবিত রয় যা খুবই সংক্ষিপ্ত জীবনকাল। অঙ্কুরগুলো ছোট কুঁকড়িযুক্ত এবং হলুদ বর্ণের হয়। পাতাগুলি পর্যায়ক্রমিক এবং সর্পিলভাবে সাজানো, সরু ও হালকা সবুজ, ৪-৬ সেন্টিমিটার লম্বা এবং ০.৫-২ সেমি প্রশস্ত। ফুলগুলো বসন্তের প্রথম দিকে উৎপাদিত ক্যাটকিনগুলোতে সাজানো থাকে; সজ্জাক্রম পুরুষ ও স্ত্রী বেবিলনে আলাদা বৈশিষ্ট্যের হয়।
শ্রেণিবিন্যাস
১৭৩৬ সালে Salix babylonica বা স্যালিক্স বেবিলোনিকাকে ক্যারোলাস লিনিয়াস বৈজ্ঞানিকভাবে বর্ণনা এবং নামকরণ করেছিলেন।
লজিক গেট
লজিক গেট (ইংরেজি:logic gate) হলো এক ধরনের ডিজিটাল ইলেক্ট্রনিক বর্তনী যা বুলিয়ান বীজগণিত ব্যবহার করে বিভিন্ন ধরনের যৌক্তিক অপারেশন করে থাকে। লজিক গেট বলতে সাধারণত লজিক সার্কিটকে বুঝায় যাতে এক বা একাধিক বাইনারি ইনপুট এবং কেবল একটি আউটপুট থাকে। মৌলিক লজিক গেট ৩ প্রকার যথা:১.অ্যান্ড গেট(AND) ২.অর গেট(OR) এবং ৩.নট গেট(NOT)। ইউনিভার্সাল লজিক গেট বা সার্বজনীন লজিক গেট হলো সেইসমস্ত গেট,যেগুলো ব্যবহার করে সবকটি বেসিক গেট বা প্রাথমিক গেট (অর,অ্যান্ড ও নট) তৈরি করা যায়। দুটি ইউনিভার্সাল গেট রয়েছে। সেগুলি হল - ১.নর গেট(NOR) এবং ২.ন্যান্ড(NAND) গেট।
NOR গেট
একটি NOR গেট একটি OR গেট ও একটি NOT গেটের সমন্বয়ে গঠিত হয়। এক্ষেত্রে একটি OR গেটের আউটপুট একটি NOT গেটের মধ্যে দিয়ে প্রবাহিত হয়ে চূড়ান্ত আউটপুট সিগন্যাল তৈরি করে। এর লজিক চিত্রগুলি নিচে দেখানো হল: thumb| [[বেসিক গেট OR ও NOT দ্বারা NOR গেট তৈরি ]] thumb|128px| NOR গেটের প্রতীক ★ NOR গেটের সত্যক সারণি:
NAND গেট
একটি NAND গেট একটি AND গেট ও একটি NOT গেটের সমন্বয়ে গঠিত হয়। এক্ষেত্রে একটি AND গেটের আউটপুট একটি NOT গেটের মধ্যে দিয়ে প্রবাহিত হয়ে চূড়ান্ত আউটপুট সিগন্যাল তৈরি করে। এর লজিক চিত্রগুলি নিচে দেখানো হল: thumb|128px| NAND গেটের প্রতীক ★ NAND গেটের সত্যক সারণি:
মালবিকা নায়ার (মালয়ালম অভিনেত্রী)
মালবিকা নায়ার (Malavika Nair) একজন ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন।
কর্মজীবন
মালবিকা মালয়ালম টেলিভিশন ধারাবাহিকে শিশু অভিনেত্রী হিসেবে তার কর্মজীবন শুরু করেন। প্রখ্যাত মালয়ালম চলচ্চিত্র পরিচালক কামাল তখন তাকে তার চলচ্চিত্র করুথা পক্ষীকাল-এ অভিনয়ের প্রশংসা করেন, যেখানে তিনি একটি দরিদ্র অন্ধ মেয়ের চরিত্রে অভিনয় করেছিলেন। এই চরিত্রে অভিনয়ের জন্য তিনি কেরালা রাজ্য চলচ্চিত্র পুরস্কার জিতেছিলেন। তিনি অন্যান্য মালয়ালম চলচ্চিত্রেও অভিনয় করেছেন – ইয়েস ইওর অনার, মায়া বাজার, ওরক্কুকা ভাল্লাপ্পোঝুম, শিক্কর, পেনপাত্তনম, কান্দাহার, লিটল মাস্টার, ভাধ্যার, দ্য রিপোর্টার, ওমাক্কুইল পদুম্বল, নটি প্রফেসর এবং ইথ্রা মাথ্রাম, ওহারাম এবং ওমেগা.এক্স।
পুরস্কার
মালবিকা করুথা পক্ষীকাল চলচ্চিত্রে একজন দরিদ্র অন্ধ মেয়ে মল্লির চরিত্রে অভিনয়ের জন্য শ্রেষ্ঠ শিশু শিল্পী বিভাগে প্রথমবার কেরালা রাজ্য চলচ্চিত্র পুরস্কার অর্জন করেন। ওমাক্কুইল পদুম্বল-এ রীমা চরিত্রে অভিনয়ের জন্য তিনি শ্রেষ্ঠ শিশু শিল্পী বিভাগে দ্বিতীয়বার কেরালা রাজ্য চলচ্চিত্র পুরস্কার অর্জন করেন।
থেপলা
এটি সাধারণত প্রাতঃরাশ হিসাবে খাওয়া হয়, বা জলখাবার হিসাবেও খাওয়া যেতে পারে। এটি পার্শ্ব‌ খাবার হিসাবে বা শেষ বিকেলে জলখাবার হিসাবেও পরিবেশন করা যেতে পারে। থেপলা গমের আটা, বেসন (বেসন), মেথি ( মেথি পাতা) এবং অন্যান্য মশলা দিয়ে তৈরি করা যেতে পারে। দই, লাল রসুনের চাটনি এবং ছুন্দো (মিষ্টি আমের আচার) এর সাথে থেপলা খাওয়া হয়।
প্রকার
বিভিন্ন উপাদান সহযোগে বিভিন্ন প্রকারের থেপলা রান্না করা হয়। থেপলার সাধারণ উপাদানের মধ্যে রয়েছে মেথি, মুলো এবং লাউ। থেপলা আলুমাখা, মিশ্র শাকসবজি বা রসুন দিয়েও তৈরি করা যেতে পারে। ঐতিহ্যবাহী এই খাবারের সবচেয়ে জনপ্রিয় সংস্করণ হল মেথি থেপলা।
চাপাতি এবং থেপলার মধ্যে পার্থক্য
চাপাতি সম্পূর্ণভাবে সাদা ময়দা (সূক্ষ্ম) দিয়ে তৈরি করা হয়। চাপাতি একটি দৈনন্দিন খাবার, সাধারণত তেল বা ঘি ছাড়াই রান্না করা হয় এবং চাপাতি সেঁকে নেওয়ার পর তাকে খোলা শিখায় রান্না করে ফুলিয়ে তোলা হয়। চাপাতির উপরে কিছু ঘি ছড়িয়ে দেওয়া হয়। থেপলায় প্রধানত বিভিন্ন শস্য উপাদান থাকে, বিশেষত ছোলা এবং বাজরের ময়দা যোগ করে পুরো গমের আটা দিয়ে থেপলা তৈরি করা হয়। যখন দূর ভ্রমণের খাবার হিসাবে থেপলা তৈরি করা হয় তখন ময়দায় জলের পরিবর্তে দুধ, অতিরিক্ত ঘি/তেল দিয়ে একটি শক্ত ময়দার মণ্ড তৈরি করা হয়। এর ফলে বানানো থেপলা অনেকদিত ভালো থাকে।
সিনোফার্ম বিবিআইবিপি-কর্ভি কোভিড-১৯ টিকা
সংযুক্ত আরব আমিরাত তৃতীয় পর্যায়ের পরীক্ষার অন্তর্বর্তীকালীন ফলাফল ৯ই ডিসেম্বর ঘোষণা করে, ফলাফল থেকে জানাযায় বিবিআইবিপি-কর্ভি কোভিড-১৯ সংক্রমণের বিরুদ্ধে ৮৬% কার্যকরী। সিনোফর্ম ডিসেম্বর মাসের শেষের দিকে ঘোষণা করে, যে টিকার অভ্যন্তরীণ বিশ্লেষণ ৭৯% কার্যকারিতার নির্দেশ করেছে। এম আরএনএ-র টিকাসমূহ যেমন ফাইজার-বায়োএনটেক কোভিড-১৯ টিকা ও এমআরএনএ-১২৭৩ উচ্চ কার্যকারিতা ৯০% এর বেশি দেখিয়েছে, তবে উক্ত টিকাসমূহকে ডিপ-ফ্রিজের সুবিধা ও ট্রাকের প্রয়োজনীয়তা বর্তমানে বিতরণ সমস্যার সম্মুখীন করেছে। বিআইবিপি-কর্ভিকে সাধারণ রেফ্রিজারেটেড তাপমাত্রায় স্থানান্তরিত এবং সংরক্ষণ করা যেতে পারে।
বিবিআইবিপি-কর্ভি এশিয়া, আফ্রিকা, দক্ষিণ আমেরিকা,  ও ইউরোপের কয়েকটি দেশে টিকাদানের জন্য ব্যবহৃত হচ্ছে।   সিনোফর্ম ২০২১ সালে বিবিআইবিপি-কর্ভির এক বিলিয়ন ডোজ উৎপাদন করবে বলে আশাবাদী। সিনোফর্ম ২৬শে মার্চ বলেছিল যে ৮০ মিলিয়নেরও বেশি ডোজ প্রদান করা হয়েছে।
বিশ্ব স্বাস্থ্য সংস্থা (ডাব্লুএইচও) ২০২১ সালের ৭ই মে সিনোফর্ম কোভিড-১৯ টিকাকে কোভিড-১৯ টিকার গ্লোবাল বৈশ্বিক প্রাপ্তার (সিওএভিএক্স) জন্য জরুরী ব্যবহারের অনুমোদিত টিকাসমূহের তালিকায় যুক্ত করে।
নিমচন্দ্র ভৌমিক
নিমচন্দ্র ভৌমিক ঢাকা বিশ্ববিদ্যালয়ের ফলিত পদার্থবিদ্যা বিভাগের অধ্যাপক এবং বাংলাদেশের হিন্দু সংখ্যালঘু সম্প্রদায়ের একজন নেতা। তিনি একটি বিতর্কিত মেয়াদে নেপালে বাংলাদেশের সাবেক রাষ্ট্রদূত।  তিনি বাংলাদেশ হিন্দু বৌদ্ধ খ্রিস্টান ঐক্য পরিষদের সভাপতি।
কর্মজীবন
ভৌমিক ১৯৯৬ সালে বাংলাদেশ হিন্দু বৌদ্ধ খ্রিস্টান ঐক্য পরিষদের সাধারণ সম্পাদক ছিলেন। তার কর্মজীবন নানামুখী বিতর্কিত কর্মকাণ্ডে দুষ্ট। বসুন্ধরা গ্রুপের চেয়ারম্যান আহমেদ আকবর সোবহান এবং তার কর্মীদের দ্বারা ভারতীয় কূটনীতিক সর্বজিৎ চক্রবর্তীর স্ত্রী রূপা চক্রবর্তীকে কথিত হয়রানির নিন্দা জানিয়ে ভৌমিক একটি বিবৃতিতে স্বাক্ষর করেন।
২০০৭ সালের সেপ্টেম্বরে, ঢাকা বিশ্ববিদ্যালয়ে অবস্থানরত বাংলাদেশ সেনাবাহিনীর ব্যক্তিগত এবং বিশ্ববিদ্যালয়ের ছাত্ররা একে অপরের সাথে সহিংস সংঘর্ষে জড়িয়ে পড়ে। ভৌমিক তখন ঢাকা বিশ্ববিদ্যালয়ের ফলিত পদার্থবিদ্যা বিভাগের চেয়ারপারসন। ছাত্রদের উসকানি দেওয়ার অভিযোগে বাংলাদেশ পুলিশ তাকে আটক করে।
২২ জুলাই ২০০৯-এ, আওয়ামী লীগ সরকার ভৌমিককে নেপালে বাংলাদেশের রাষ্ট্রদূত নিযুক্ত করে। এছাড়াও তিনি বাংলাদেশ মুক্তিযোদ্ধা ফাউন্ডেশন ও বাংলাদেশ পূজা উদযাপন পরিষদের সভাপতি ছিলেন। তিনি বাংলাদেশ হিন্দু বৌদ্ধ খ্রিস্টান ঐক্য পরিষদের সাধারণ সম্পাদক হিসেবে দায়িত্ব পালন করছিলেন। ২০০৮ সালের মার্চ মাসে, একটি আদালত তাকে সমস্ত অভিযোগ থেকে নির্দোষ বলে মনে করে।
জুলাই ২০১০ সালে, ভৌমিককে মাদার তেরেসা গোল্ড মেডেল দেওয়া হয়।
জুলাই ২০১১ সালে, নেপাল অনানুষ্ঠানিক চ্যানেল ব্যবহার করে বাংলাদেশকে জানায় যে তারা নেপাল থেকে ভৌমিককে প্রত্যাহার করতে চায়। বাংলাদেশের পররাষ্ট্র মন্ত্রণালয়ের এক প্রতিবেদনে বলা হয়েছে, ভৌমিক বেশ কয়েকটি অনিয়মের সঙ্গে জড়িত ছিলেন। তিনি পেশাগতভাবে অসদাচরণ করেছিলেন এবং কূটনৈতিক নিয়ম লঙ্ঘন করেছিলেন। তার বিরুদ্ধে নেপালের অভ্যন্তরীণ রাজনীতির সঙ্গে জড়িত থাকার অভিযোগ পাওয়া গেছে। প্রতিবেদনে আরও উল্লেখ করা হয়েছে যে ভৌমিক নেপালি শিক্ষার্থীদের বাংলাদেশ সরকারের কাছ থেকে বৃত্তি দেওয়ার জন্য তাদের কাছ থেকে কিকব্যাক (ঘুষ, উৎকোচ) নিয়েছেন। তার বিরুদ্ধে নেপালি চলচ্চিত্র অভিনেত্রী মনীষা কৈরালাকে লাঞ্ছিত ও হয়রানির অভিযোগ আনা হয়েছিল। প্রতিবেদনে উল্লেখ করা হয়েছে যে নেপালে ভারতীয় দূতাবাসের মুখপাত্র মিসেস অপূর্ব শ্রীবাস্তবকে হয়রানির অভিযোগে তার বিরুদ্ধে অভিযোগ আনা হয়েছে। তিনি ভারতীয় সেনাবাহিনীর জেনারেল জেএফআর জ্যাকবকে নেপালে একটি সরকারি দূতাবাসের গাড়িতে ভারতীয় পতাকা ওড়ানোর সময় এবং মুজিবনগরে, বাংলাদেশের প্রথম সরকার, বার্ষিকী দিবসের অনুষ্ঠানে তিনি বাংলাদেশ, ভারত ও নেপালের সঙ্গীত বাজানোর আহ্বান জানান। নেপালে বাংলাদেশ দূতাবাসের প্রথম সচিব, নাসরীন জাহান লিপি, ২০১০ সালে বাংলাদেশের পররাষ্ট্রমন্ত্রী দীপু মনির আনুষ্ঠানিক অভিযোগ করেছিলেন। তার বিরুদ্ধে দূতাবাস প্রাঙ্গণে অসংখ্য নারীকে হয়রানি করা এবং বাংলাদেশ ও নেপালি নারীদের সঙ্গে অ-পেশাদার সম্পর্ক রাখার অভিযোগও রয়েছে। প্রতিবেদনের অভিযোগ খতিয়ে দেখতে একটি তদন্ত কমিটি গঠন করেছে সরকার। পরের বছর সরকার ভৌমিকের রাষ্ট্রদূত পদের মেয়াদ না বাড়ানোর আদেশ জারি করে।
রামপুর ইউনিয়ন
রামপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
আলিয়া ভাট
আলিয়া ভাট (জন্ম ১৫ মার্চ ১৯৯৩) একজন ব্রিটিশ-ভারতীয় অভিনেত্রী এবং গায়িকা, যিনি মূলত বলিউড চলচ্চিত্রে কাজ করেন। ২০১৭ সালে থেকে তিনি ফোর্বস ইন্ডিয়ার সেলিব্রিটি ১০০ তালিকায় এবং ২০১৭ সালে ফোর্বস এশিয়ার থার্টি আন্ডার থার্টি তালিকায় অন্তর্ভুক্ত হয়েছেন।
ভাট পরিবারে জন্মগ্রহণকারী আলিয়া, চলচ্চিত্র নির্মাতা মহেশ ভাট এবং অভিনেত্রী সোনি রাজদানের কন্যা। ১৯৯৯ সালে তনুজা চন্দ্র পরিচালিত সংঘর্ষ চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্রে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসাবে সিদ্ধার্থ মালহোত্রা ও বরুণ ধবনের বিপরীতে করণ জোহর পরিচালিত প্রণয়ধর্মী হাস্যরসাত্ত্বক স্টুডেন্ট অব দ্য ইয়ার (২০১২) চলচ্চিত্রের মাধ্যমে নিয়মিত অভিনয় শুরু করেন তিনি; যেটি সে বছরের বক্স অফিসে সাফল্য অর্জন করে। তিনি জোহরের প্রযোজনা প্রতিষ্ঠান ধর্ম প্রোডাকশন্স প্রযোজিত বেশকয়েকটি চলচ্চিত্রে অভিনয়ের মাধ্যমে অভিনেত্রী হিসাবে বলিউড চলচ্চিত্র শিল্পে নিজেকে প্রতিষ্ঠিত করেছেন, যার মধ্যে টু স্টেট্‌স (২০১৪), হাম্পটি শর্মা কি দুলহনিয়া (২০১৪), ডিয়ার জিন্দেগি (২০১৬) এবং বদ্রীনাথ কি দুলহনিয়া (২০১৭) অন্তর্ভুক্ত। ২০১৪ সালে, ইমতিয়াজ আলী পরিচালিত হাইওয়ে পথচলচ্চিত্রে স্টকহোম সিনড্রোমে আক্রান্ত কিশোরীর চরিত্রে ভাটের অভিনয় চলচ্চিত্র সমালোচকদের ইতিবাচক মন্তব্য লাভ করে। চলচ্চিত্রটির জন্য তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার জিতেছেন এবং একই অনুষ্ঠানে শ্রেষ্ঠ অভিনেত্রীর জন্যও মনোনয়ন পেয়েছেন। ২০১৬ সালে, উড়তা পাঞ্জাব অপরাধ নাট্য চলচ্চিত্রে দারিদ্র্যপীড়িত অভিবাসী চরিত্রে এবং ২০১৮ সালে রাজি চলচ্চিত্রে অভিনয়ের জন্য ভাট শ্রেষ্ঠ অভিনেত্রী বিভাগে ফিল্মফেয়ার পুরস্কার লাভ করেন। পরবর্তীকালে তিনি হিন্দি চলচ্চিত্রের সর্বাধিক উপার্জনকারী মহিলা-নের্তীত্বাধীন চলচ্চিত্রগুলিতে কাজ করেছিলেন। ২০১৯ সালে তার সর্বাধিক উপার্জনকারী সঙ্গীতধর্মী নাট্য চলচ্চিত্র গালি বয় মুক্তি পায়। চলচ্চিত্রটি ৯২তম একাডেমি পুরস্কারে সেরা বিদেশী ভাষার চলচ্চিত্র বিভাগে ভারত থেকে নির্বাচিত হয়েছিল।
চলচ্চিত্রে অভিনয়ের পাশাপাশি, ভাট তার পোশাক এবং হ্যান্ডব্যাগগুলির নিজস্ব ধারার বিবর্তন ঘটিয়েছেন এবং বাস্তুতান্ত্রিক উদ্যোগের অংশ হিসাবে কোএক্সজিস্ট নামক একটি সংস্থা প্রতিষ্ঠা করেন। তিনি তার অভিনীত ছয়টি চলচ্চিত্রের গানে কণ্ঠশিল্পী হিসাবে কাজ করেছেন, যার মধ্যে ২০১৪ সালের একক "সামঝাওঁ আনপ্লাগড" গানটি প্রায়শই তিনি মঞ্চ শো এবং কনসার্ট সফরে পরিবেশন করেছেন। এছাড়াও তিনি নিয়মিত মঞ্চে একক ও যৌথ পরিবেশনায় অংশ নিয়ে থাকেন।
প্রাথমিক জীবন
upright|থাম্ব|বাম|২০০৬ সালে [[সারা আলি খান|সারা আলি খানের সঙ্গে আলিয়া।]]
ভাট ২০১১ সালে মুম্বইয়ের জামাবাই নার্সি বিদ্যালয় (আইবিডিপি) থেকে স্নাতক সম্পন্ন করেন। জন্মসূত্রে ভাট ব্রিটিশ নাগরিক।
প্রাথমিক কাজ এবং খ্যাতি অর্জন (২০১২-১৫)
thumb|ডান|[[সিদ্ধার্থ মালহোত্রা (ডানে) ও বরুণ ধবনের সঙ্গে ২০১২ সালে স্টুডেন্ট অব দ্য ইয়ার চলচ্চিত্রের প্রচারণায় ভাট।]]
আলিয়া ভাটের রূপালী পর্দায় অভিনয়ের সূচনা ঘটে ছয় বছর বয়সে, ১৯৯৯ সালে শিশুশিল্পীর ভূমিকায়, তনুজা চন্দ্র পরিচালিত নাট্যধর্মী সংঘর্ষ চলচ্চিত্রে অভিনয়ের মাধ্যমে। এই চলচ্চিত্রে ভাটের সহ-শিল্পী ছিলেন, অক্ষয় কুমার ও প্রীতি জিন্টা, যেখানে ভাট জিন্টার শৈশব চরিত্রে অভিনয় করেছেন। চলচ্চিত্রটি বক্স অফিসে প্রায় inr আয় করে। ২০১২ সালে, ভাট চলচ্চিত্রে সর্বপ্রথম প্রধান চরিত্রে অভিনয় করেন সিদ্ধার্থ মালহোত্রা ও বরুণ ধবনের বিপরীতে, করণ জোহর পরিচালিত স্টুডেন্ট অব দ্য ইয়ার চলচ্চিত্রে। এ চলচ্চিত্রে তিনি শানায়া সিংহানিয়া চরিত্রে উপস্থিত হয়েছেন। চলচ্চিত্রে শানায়া একজন অত্যাধুনিক কিশোরী, যিনি ধবনের চরিত্রের সঙ্গে সম্পর্কে লিপ্ত হন আবার অন্য চরিত্র মালহোত্রার প্রতিও এক পর্যায়ে আকৃষ্ট হয়ে পড়েন। বলিউড হাঙ্গামার তরণ আদর্শ, ভাটের অভিনয় কর্মক্ষমতা সম্পর্কে উল্লেখ করেছেন, "আলিয়ার চরিত্র কাভি খুশি কাভি গাম... (২০০১) চলচ্চিত্রে কারিনা কাপুরের অভিনয় স্মরণ করিয়ে দেয়। আড়ম্বরপূর্ণ, অভিজাত, রূপালী চামচ মুখে জন্মগ্রহণকারী, যে কিনা শুধু তার পোশাক-ব্যাগ জাঁকালভাবে প্রদর্শন করতে পছন্দ করে আর ভালোবাসে ঐশ্বর্যের বহিঃপ্রকাশ ঘটাতে। অত্যন্ত বিচ্ছুরিতভাবে, আলিয়া একটি অতি-আত্মবিশ্বাসী চরিত্রে আত্মপ্রকাশ করেছেন।" হিন্দুস্তান টাইমসের চলচ্চিত্র সমালোচক অনুপমা চোপড়া কাপুর অভিনীত চরিত্রের সঙ্গে ভাট অভিনীত চরিত্রের সাদৃশ্য উল্লেখ করেছেন শুধুমাত্র তার "অভিঘাতী মনোভাব ব্যতীত"। স্টুডেন্ট অব দ্য ইয়ার ছিল একটি বাণিজ্যিকভাবে সফল চলচ্চিত্র যা ২০১২ সালে বক্স অফিসে প্রায় inr 700000000 আয় করে।
thumb|200px|বামে|২০১৪ সালে হাইওয়ে চলচ্চিত্রের [[ডিভিডি মুক্তির অনুষ্ঠানে ভাট।]]
২০১৪ সালে, অর্জুন কাপুরের বিপরীতে করণ জোহর ও সাজিদ নাদিয়াদওয়ালার যৌথ প্রযোজনায় অভিষেক বর্মণ পরিচালিত ২ স্টেটস চলচ্চিত্রে অভিনয় করেন ভাট। ২০১৪ সালের এপ্রিলে মুক্তিপ্রাপ্ত এই চলচ্চিত্র চেতন ভগতের একই নামের উপন্যাসের চলচ্চিত্ররূপ। যেখানে আইআইএম আহমেদাবাদের দুই শিক্ষার্থীর গল্প বর্ণনা করা হয়েছে যারা তাদের বাবা-মাকে নিজেদের সম্পর্কের অনুমোদনের জন্য রাজি করানোর সমস্যায় পড়ে। এখানে অনন্য স্বামীনাথম নামে একটি তামিল মেয়ের চরিত্রে অভিনয়ের জন্যে ভাট তামিল ভাষা রপ্ত করেছিলেন। সমালোচকরা আলিয়ার অভিনয়ের জন্য কৃতজ্ঞতা প্রকাশ করে রেডিফ.কমে বলেছিলেন, ভাট "সত্যিই তার চরিত্রের মধ্যে বেড়ে উঠেছেন।" ইন্ডিয়ান এক্সপ্রেসের শুভ্রা গুপ্ত বলেন, ভাট ছিলেন "বিস্ময়কর" এবং ছিলেন "সরল ও প্রাণবন্ত এবং স্বাভাবিক"। চলচ্চিত্রটি সে সময়ে শীর্ষ আয়কারী প্রযোজনা হিসাবে আত্মপ্রকাশ করে, যা বিশ্বব্যাপী inr আয় করেছিল।
২০১৪ সালে ভাটের সর্বশেষ মুক্তিপ্রাপ্ত চলচ্চিত্র ছিল শশাঙ্ক খৈতান পরিচালিত প্রণয়ধর্মী হাস্যরসাত্মক চলচ্চিত্রহাম্পটি শর্মা কি দুলহনিয়া, যেখানে তিনি কাব্য প্রতাপ সিং নামে এক পাঞ্জাবী মেয়ের চরিত্রে অভিনয় করেছেন, যে তার বিয়ের কিছুদিন পূর্বে একজন অপরিচিতের সঙ্গে প্রণয় সম্পর্কে লিপ্ত হয়ে পড়েন। চলচ্চিত্রটি দিলওয়ালে দুলহানিয়া লে যায়েঙ্গে (১৯৯৫) চলচ্চিত্রের প্রতি শ্রদ্ধা নিবেদিত এবং করণ জোহর প্রযোজিত এই চলচ্চিত্রে ভাটের সহ-শিল্পী ছিলেন বরুণ ধবন এবং সিদ্ধার্থ শুক্লা। ইন্ডিয়া টুডের এক লেখায় রোহিত খিলনানি বলেছেন, এটি "তার(ভাটের) এযাবৎকালের সেরা কাজ", যদিও মিন্টের নন্দিনী রামনাথ ভাটের অভিনীত চরিত্রে উদাসীনতার প্রকাশ খুঁজে পেয়েছিলেন। হাম্পটি শর্মা কি দুলহনিয়া ভাটের দ্বিতীয় চলচ্চিত্র যা বিশ্বব্যাপী inr  এর অধিক আয় করছিল। এই চলচ্চিত্রের জন্য তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার লাভ করেন, এবং শ্রেষ্ঠ অভিনেত্রী বিভাগে মনোনীত হন। ভাটের এসকল সাফল্যে ২০১৪ সালে বক্স অফিস ইন্ডিয়া তাকে বছরের শীর্ষ বলিউড অভিনেত্রী হিসাবে আখ্যা দেয়।
এছাড়াও ২০১৪ সালে, ভাট নারীদের নিরাপত্তা বিষয়ক গোয়িং হোম নামে একটি স্বল্পদৈর্ঘ্য চলচ্চিত্রে কাজ করেছেন, যা পরিচালনা করেছিলেন বিকাশ ভাল।
২০১৫ সালে, ভাট শাহিদ কপুরের বিপরীত বিকাশ ভালের শানদার চলচ্চিত্রে কাজ করেছেন, যেখানে তিনি একজন অনিদ্রারোগীর চরিত্রে অভিনয় করেন। মুম্বই মিরর'র কুনাল গুহ চলচ্চিত্রটির সমালোচনা করে লিখেছিলেন, ভাট "তার চরিত্রের মধ্যে জীবনকে মজবুত করে তোলে তবে এই চলচ্চিত্রে তা করতে ব্যর্থ হন"। শানদার বক্স অফিসে স্বল্প আয় করেছিল।
প্রতিষ্ঠিত অভিনেত্রী (২০১৬–বর্তমান)
upright|thumb|left|alt=আলিয়া ভাট|২০১৬ সালে [[উড়তা পাঞ্জাব-এর প্রচারণা অনুষ্ঠানে ভাট। যার জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার জিতেছিলেন।]]
২০১৬ সালে ভাটের তিনটি মুক্তিপ্রাপ্ত চলচ্চিত্রের প্রথমটিতে, ভাট একজন প্রাণবন্ত যুবতীর চরিত্রে সিদ্ধার্থ মালহোত্রা ফাওয়াদ খানের বিপরীতে অভিনয় করেছেন শকুন বাত্রা পরিচালিত কাপুর অ্যান্ড সন্স চলচ্চিত্রে, যা একটি অচল পরিবার সম্পর্কিত নাট্য-চলচ্চিত্র। চলচ্চিত্রটি সমালোচকদের ইতিবাচক মন্তব্যের পাশাপাশি বাণিজ্যিক সাফল্য অর্জন করেছিল।  একই বছর ভাট ভারতের পাঞ্জাব রাজ্যের একটি দারিদ্র্যপীড়িত বিহারি অভিবাসী চরিত্রে অভিনয় করেন উড়তা পাঞ্জাব চলচ্চিত্রে। এটি অভিষেক চৌবে পরিচালিত মাদকের অপব্যবহার সম্পর্কিত একটি অপরাধ নাট্য চলচ্চিত্র। এই চরিত্রের কিছু উল্লেখযোগ্য অংশগুলি ভাট পূর্বে তার বিভিন্ন চলচ্চিত্রে সম্পাদন করেছিলেন এবং প্রস্তুতিস্বরুপ তিনি মাদকবিষয়ক বিভিন্ন প্রামাণ্যচিত্র দেখা এবং বিহারি উপভাষায় কথা বলতে শিখেছিলেন। এই চলচ্চিত্রের সহ-অভিনেতা শাহিদ কপুর, কারিনা কাপুর এবং দিলজিৎ দোসাঞ্জ, বিতর্কের সৃষ্টি করেছিলেন যখন কেন্দ্রীয় চলচ্চিত্র অনুমোদন পর্ষদ উল্লেখ করে যে চলচ্চিত্রটি নেতিবাচকভাবে পাঞ্জাবের প্রতিনিধিত্ব করেছে এবং প্রেক্ষাগৃহে মুক্তির বিপক্ষে চলচ্চিত্রটির ব্যাপক সেন্সরশিপ দাবি করে। বম্বে উচ্চ আদালত পরবর্তীতে একটি দৃশ্য বাদ দিয়ে প্রদর্শনীর জন্য চলচ্চিত্রটির ছাড়পত্র দেয়া হয়। চলচ্চিত্রে ভাটের অভিনয়-দক্ষতা সমালোচকদের প্রশংসা পেয়েছিল, বিভিন্ন মন্তব্যকারীদের বিশ্বাস যে এটি তার সেরা কর্মক্ষমতা ছিল। রেডিফ.কম-এর রাজা সেন লিখেছিলেন, ভাট "তার উচ্চারণভঙ্গি নিয়ে বদ্ধ পরিকর এবং চলচ্চিত্রের সবচেয়ে অপ্রীতিকর অধ্যায়ের সঙ্গে নিজেকে মানিয়ে নিতে সক্ষম"।
সমালোচকদের প্রশংসা প্রাপ্তির অব্যহতির মধ্য দিয়ে ভাট একজন উচ্চাকাঙ্ক্ষী চিত্রগ্রাহকের ভূমিকায় উপস্থিত হয়েছিলেন গৌরী সিন্ধে পরিচালিত ডিয়ার জিন্দেগি (২০১৬) নাট্য-চলচ্চিত্রে, যেখানে তিনি শাহরুখ খানের বিপরীতে অভিনয় করেছেন। ইন্ডিওয়ারের একটি লেখায়, অ্যানিসা জাভেরি উল্লেখ করেছেন যে, ভাট তার চরিত্রকে এমন অবস্থায় উন্নিত করেছ যেখানে "একটি ত্রি-মাত্রিক রূপ দেয়া হয়েছে যা প্রকৃতভাবে এতোটাই সামঞ্জস্যপূর্ণ হয়ে উঠেছে যে তা শনাক্ত করা দূরহ।" চলচ্চিত্রটি বক্স অফিসে সাফল্য অর্জনের পাশাপাশি, বিশ্বব্যপী আয় করে। উড়তা পাঞ্জাব এবং ডিয়ার জিন্দেগি চলচ্চিত্রদুটি ভাটকে একাধিক পুরস্কার ও মনোনয়ন লাভ করতে সহায়তা করে; পূর্বে তিনি শ্রেষ্ঠ অভিনেত্রী বিভাগে স্ক্রিন পুরস্কার ও ফিল্মফেয়ার পুরস্কার লাভ করেন, এবং পরবর্তীতে তিনি ফিল্মফেয়ারে আরো একটি শ্রেষ্ঠ অভিনেত্রীর মনোনয়ন পেয়েছেন।
সাফল্যমণ্ডিত চলচ্চিত্রের ধারাবাহিকতা অব্যাহতির মাধ্যমে ভাট ২০১৭ সালে, বরুণ ধবনের বিপরীতে বদ্রীনাথ কি দুলহনিয়া রোমান্টিক কমেডি চলচ্চিত্রে পুনরায় খৈতানের পরিচালনায় পর্দায় উপস্থিত হন। চলচ্চিত্রে গ্রাম্য ভারতের এক স্বাধীন যুবতীর গল্প বলা হয়েছে যিনি তার চৌর্যবাদী বাগদত্তার (ধবনের) কাছ থেকে পিতৃতান্ত্রিক প্রত্যাশা অমান্য করে। নিউ ইয়র্ক টাইম্‌সের রেচেল সল্টজ লিঙ্গগত সমতা নিয়ে চলচ্চিত্রটির বক্তব্য নোট করেছেন এবং লিখেছেন, "বলিষ্ঠ নায়িকাদের চতুরতার মধ্যে না পড়েই [ভাট] অনায়াসেই সেই প্রশংসনীয় বিষয়টির প্রতিচ্ছবি তৈরি করেছেন: তিনি একজন আধুনিক মহিলা।" ভাট শ্রেষ্ঠ অভিনেত্রী বিভাগে আরেকটি ফিল্মফেয়ার মনোনয়ন পেয়েছিলেন। মেঘনা গুলজারের গুপ্তচরবৃত্তি থ্রিলার রাজি (২০১৮) চলচ্চিত্রে, ভাট সেহমত নামে একজন কাশ্মীরী গুপ্তচরের মুখ্য ভূমিকায় উপস্থিত হন, যিনি পাকিস্তানি সেনাবাহিনীর এক কর্মকর্তাকে (ভিকি কৌশল অভিনীত) বিয়ে করেছিলেন। ১৯৭১-এর ভারত-পাকিস্তান যুদ্ধের পটভূমিতে নির্মিত চলচ্চিত্রটি হরিন্দর সিক্কার কলিং সেহমত উপন্যাসের রূপান্তর।  এই চলচ্চিত্রের জন্য ভাট ফিল্মফেয়ারে আরেকটি শ্রেষ্ঠ অভিনেত্রীর পুরস্কার জিতেছিলেন।
thumb|upright=1.1|২০১৯ সালে [[গালি বয় চলচ্চিত্রের প্রচারণা অনুষ্ঠানে সহশিল্পী রণবীর সিংয়ের সাথে ভাট।]]
আসন্ন প্রকল্প
, ভাটের ছয়টি আসন্ন প্রকল্প রয়েছে। প্রথমটি, আয়ান মুখার্জির ফ্যান্টাসি চলচ্চিত্র ট্রিলজি ব্রহ্মাস্ত্র, যেখানে তিনি রণবীর কাপুর এবং অমিতাভ বচ্চনের সাথে উপস্থিত হবেন।  তিনি মহেশ ভাটের সড়ক ২ অপরাধ সিক্যুয়াল চলচ্চিত্রে সঞ্জয় দত্ত, পূজা ভাট ও আদিত্য রয় কাপুরের সঙ্গে কাজ করেছেন,  এবং তেলুগু ভাষার আরআরআর সময়কালীন চলচ্চিত্রে এনটি রামা রাও জুনিয়র, রাম চরণ ও অজয় দেবগনের পাশাপাশি পর্দায় উপস্থিত হবেন; দুটি চলচ্চিত্রই ২০২০ সালের জুলাইয়ে মুক্তি দেয়া হবে। এস হুসেন জ়াইদির মাফিয়া কুইনস অব মুম্বই অবলম্বনে নির্মাণাধীন সঞ্জয় লীলা বনশালি পরিচালিত গাঙ্গুবাঈ কাথিয়াওয়াড়ি জীবনীচলচ্চিত্রে কামাথিপুরার পতিতালয়ের গ্যাংস্টার গাঙ্গুবাঈয়ের চরিত্রে উপস্থিত হবেন আলিয়া।    ভাট এছাড়াও চুক্তিবদ্ধ হয়েছেন করণ জোহর পরিচালিত তাকট ঐতিহাসিক নাট্য-চলচ্চিত্রে, যেখানে তিনি ভিকি কৌশল, রণবীর সিং এবং কারিনা কাপুরের সঙ্গে পর্দায় উপস্থিত হবেন। এছাড়াও তিনি অশ্বিনী আইয়ার তিওয়ারির পরবর্তী চলচ্চিত্রে চুক্তিবদ্ধ হয়েছেন, যেটি ২০২০ সালের মাঝামাঝি মুক্তি দেয়া হবে।
অন্যান্য কর্ম
thumb|upright|left|২০১৪ সালে [[59th Filmfare Awards|৫৯তম ফিল্মফেয়ার পুরস্কারে ভাট।]]
ভাট হাইওয়ে (২০১৪) চলচ্চিত্রে "সোহা সোহা" গানে প্লেব্যাক শিল্পী হিসেবে কণ্ঠ দিয়েছেন। চলচ্চিত্রটির সঙ্গীত পরিচালক এ আর রহমান তাকে তার সঙ্গীত বিদ্যালয়ে প্রশিক্ষণের জন্য আমন্ত্রণ জানিয়েছেন। ২০১৪ সালে এছাড়াও, হাম্পটি শর্মা কি দুলহনিয়া চলচ্চিত্রে সুরকার শাহরিব-তোষির জন্য "সামঝাওয়া" গানের আনপ্লাগ্‌ড সংস্করণে কণ্ঠ দিয়েছেন তিনি। ২০১৬ সালে, তিনি সহশিল্পী দোসন্ধির সাথে উড়তা পাঞ্জাব চলচ্চিত্রের সাউন্ডট্র্যাকের জন্য "ইক কুড়ি" গানের একটি বিকল্প সংস্করণ গেয়েছিলেন।
চলচ্চিত্রে আত্মপ্রকাশের পর, ভাট বিভিন্ন পুরস্কার প্রদান অনুষ্ঠান যেমন, ফিল্মফেয়ার, স্ক্রিন, স্টারডাস্ট ইত্যাদিতে সঞ্চালন করেন এবং বরুন ধবন ও সিদ্ধার্থ মালহোত্রার সঙ্গে হংকংয়ে আন্তর্জাতিক অনুষ্ঠানে অংশ নেন। ২০১৩ সালে, তিনি উত্তরাখণ্ডের বন্যা-প্রভাবিত ক্ষতিগ্রস্তদের জন্য তহবিল সংগ্রহের অয়োজনে ধবন, মালহোত্রা, আদিত্য রায় কাপুর, শ্রদ্ধা কাপুর এবং হুমা কোরেশীর পাশাপাশি একটি বিশেষ অনুষ্ঠানে প্রদর্শনিতে অংশ নেন। ২০১৪ সালের আগস্টে, তিনি জোহরের পাশাপাশি অভিনয়শিল্পী ধবন, মালহোত্রা, রায় কাপুর, ক্যাটরিনা কাইফ, পরিণীতি চোপড়া, এবং গায়ক বাদশাহ সহ আমেরিকার বিভিন্ন শহরে "ড্রিম টিম ২০১৬" সফরে পরিবেশন করেছিলেন।
২০১৩ সালে, ভাট গৃহহীন পশুদের জন্য একটি পিটা প্রচারণা মডেল হিসাবে কাজ করেন। ২০১৭ সালে, তিনি পথ প্রাণীদের কল্যাণ সম্পর্কে সচেতনতা বাড়াতে কোএক্সজিস্ট নামে একটি পরিবেশগত উদ্যোগ শুরু করেছিলেন। পরবর্তীবছর, ২০১৮ সালে, তিনি ফেসবুক লাইভে পরিবেশবাদ প্রচারের জন্য ফাইন্ড ইওর গ্রিন নামে একটি প্রচারের জন্য সহযোগিতামূলক কাজ করেছিলেন।
২০১৪ সালে, ভাট অনলাইন ফ্যাশন পোর্টাল জাবোঙ্গ.কম-এর সঙ্গে নারী পোশাকের তার নিজস্ব ধারা চালু করেন; তিনি এই সংগ্রহকে "খুব সহজ" এবং "খুব আমার" হিসাবে বর্ণনা করেন। ২০১৮ সালে, তিনি ভিআইপি ইন্ডাস্ট্রিজের জন্য হ্যান্ডব্যাগের নিজস্ব ধারা চালু করেছিলেন। তিনি এছাড়াও বিভিন্ন ব্র্যান্ডের পণ্যের প্রচারতারকা হিসাবে যুক্ত ছিলেন, যার মধ্যে কোকা-কোলা, গার্নিয়ার এবং মেইবিলাইন অর্ন্তভূক্ত।
গণমাধ্যমে
upright|thumb|২০১৮ সালে [[জিকিউ|জিকিউ স্টাইল পুরস্কার অনুষ্ঠানে ভাট]]
ফোর্বস ইন্ডিয়ার সেলিব্রিটি ১০০ তালিকায় ২০১৭ সালে তিনি ২১তম স্থানে, ২০১৮ সালে ১২তম স্থানে এবং ২০১৯ সালে ৮ম স্থানে অন্তর্ভুক্ত হয়েছেন। ২০১৭ সালে তিনি ফোর্বস এশিয়ার থার্টি আন্ডার থার্টি তালিকায় অন্তর্ভুক্ত হয়েছেন। ২০১৮ সালে তিনি সেলিব্রিটি ১০০ তালিকায় পুনরায় ১২তম স্থানে অন্তর্ভুক্ত হন।  সে বছর, ফোর্বসের মতে ভাটের বার্ষিক আয় inr 588300000 মিলিয়ন ডলারে অনুমিত হয়েছিল এবং যা তাকে ভারতের দ্বিতীয় সর্বোচ্চ আয়কারী অভিনেত্রী হিসাবে তালিকাভুক্ত করেছে। একই বছরে, জিকিউর ভারতীয় সংস্করণে তাকে দেশের ৫০ জন প্রভাবশালী তরুণদের মধ্যে তালিকাভূক্ত করা হয়েছিল এবং "বিগ-বাজেট, অল-স্টার ব্লাউটস এবং আরো স্ক্রিপ্ট-ভিত্তিক চলচ্চিত্রের মধ্যে ভারসাম্য বজায় রাখার" জন্য কৃতিত্ব দেওয়া হয়েছিল। ভাটকে ২০১৮ সালের টাইমস অব ইন্ডিয়ার "৫০ সর্বাধিক কাঙ্ক্ষিত মহিলা" তালিকায় প্রথম স্থান দেওয়া হয়েছিল।
ফিল্মফেয়ারের সম্পাদক রেদিতা ট্যান্ডন, ভাট সম্পর্কে লিখেছেন, "আলিয়া ভাটের সাথে সাক্ষাতের পর, আমি এক অপ্রত্যাশিত অনুভূতির সাহচর্যে আসি। তার সাক্ষাৎকার নেয়ার ঘটনা ছিলো অনেকটা মেয়ে বন্ধুর সাথে কথোপকথনের মতো। সবাই তারকাদের যেমন ভাবেন, ভাবনাহীন এবং স্বচ্ছন্দ– ভাট ঠিক তাই। তার কথায় অবশ্যই কোন মিনমিনে এবং কূটনীতিভাবাপূর্ণ আচরণ নেই। হয়তো তার কুড়ি বছর বয়সের জন্যই। অথবা হয়তো সে এটা তার বাবা, মহেশ ভাটের নিকট থেকেই শিখেছে। তথাপি, সে প্রাণচঞ্চল। যদিও বিগত বছর ধরে তরুণ অভিনেতারদের প্রসার থাকলেও তাদের মধ্যে শুধুমাত্র কয়েকজনই মান রাখতে পেরেছেন। আলিয়া নিঃসন্দেহে তাদের একজন। এটা তার অভিষেক চলচ্চিত্র, স্টুডেন্ট অব দ্য ইয়ার প্রমাণ করেছিল। সে জানে, সামনে দীর্ঘ পথ রয়েছে এবং সে জোড়সোড়ভাবে কাজের প্রতি উৎসাহী।"
সহ-অভিনেতাদের সাথে প্রায়ই প্রণয়ঘটিত সম্পর্কে যুক্ত হওয়া সত্ত্বেও, ভাট তা অস্বীকার করেছেন। তিনি মালহোত্রা, ধবন, দীপিকা পাড়ুকোন, অর্জুন কাপুর, সোনাম কপূর এবং করণ জোহরকে বলিউডে তার বন্ধু হিসাবে উল্লেখ করেন।
পুরস্কার ও মনোনয়ন
তিনটি ফিল্মফেয়ার, আন্তর্জাতিক ভারতীয় চলচ্চিত্র অ্যাকাডেমি পুরস্কার, জি সিনে পুরস্কার, স্ক্রিন পুরস্কার সহ ভাট এযাবৎ ৫২টি পুরস্কার এবং ৪৪টি মনোনয়ন পেয়েছেন।
ডামি প্রার্থী
একজন ডামি প্রার্থী হলেন একজন প্রার্থী যিনি সাধারণত কোন উদ্দেশ্য বা জয়ের বাস্তবসম্মত সম্ভাবনা ছাড়াই নির্বাচনে দাঁড়ান।
একজন ডামি প্রার্থী নিম্নলিখিত যেকোন উদ্দেশ্য পূরণ করতে পারেন:
দ্য ওয়ান্ডারফুল উইজার্ড অব অজ
প্রকাশনা
হিল্‌স পাবলিশিং কোম্পানি ১৯০১ সালে দেউলিয়া ঘোষিত হয়, ফলে বম এবং ডেন্‌স্লো উপন্যাসের প্রকাশনা চালিয়ে যাওয়ার জন্য ইন্ডিয়ানাপোলিস ভিত্তিক ববস-মেরিল কোম্পানির সাথে চুক্তিবদ্ধ হন।
বমের পুত্র হ্যারি নিল বম ১৯৪৪ সালে শিকাগো ট্রিবিউনকে দেওয়া এক সাক্ষাৎকারে বলেন যে এল. ফ্র্যাঙ্ক কিশোরদের "তার পাঠক হওয়ার পূর্বে খামখেয়ালিপূর্ণ গল্প" বলেছেন। হ্যারি তার পিতাকে "আমার পরিচিত খুবই বড় মনের মানুষ" বলে উল্লেখ করেন।
১৯৩৮ সালের মধ্যে বইটির ১ মিলিয়ন কপি মুদ্রিত হয়। দুই দশক পরে ১৯৫৬ সালে এই উপন্যাসের মুদ্রণের সংখ্যা দাঁড়ায় তিন মিলিয়ন।
রামপুর ইউনিয়ন, কোম্পানীগঞ্জ
রামপুর বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
জনসংখ্যা
৩০০০০
অবস্থান ও সীমানা
কোম্পানীগঞ্জ উপজেলার মধ্যাংশে রামপুর ইউনিয়নের অবস্থান। এ ইউনিয়নের উত্তরে চর হাজারী ইউনিয়ন, পূর্বে মুছাপুর ইউনিয়ন, দক্ষিণে চর ফকিরা ইউনিয়ন এবং পশ্চিমে চর ফকিরা ইউনিয়ন ও চর কাঁকড়া ইউনিয়ন অবস্থিত।
প্রশাসনিক কাঠামো
রামপুর ইউনিয়ন কোম্পানীগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
আমবাড়িয়া ইউনিয়ন, খোকসা
আমবাড়ীয়া ইউনয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন।
পাহাড়ি কালা বাটা
পাহাড়ি কালা বাটা (বৈজ্ঞানিক নাম: Crossocheilus latius) (Gangetic Latia) হচ্ছে Cyprinidae পরিবারের Crossocheilus গণের একটি স্বাদুপানির মাছ।
বর্ণনা
এ প্রজাতির মাছের দেহ লম্বা, অঙ্কীয় দেশ মাথা থেকে শ্রোণী পাখনা পর্যন্ত প্রায় সোজা। মাথার উপরের অংশ চাপা, তুন্ড ডিম্বাকার। এ মাছ ১২.৫ সেমি লম্বা হয়। এরা শৈবাল, জলজ উদ্ভিদ খায়।
বিস্তৃতি
বাংলাদেশ ও ভারতে এ মাছ পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
মেট্রোপলিটন রেলওয়ে
থাম্ব|ডান|রেলওয়ে খোলার এক মাস আগে, ১৮৬২ সালের ডিসেম্বর মাসে [[দ্য ইলাস্ট্রেটেড লন্ডন নিউজ থেকে মেট্রোপলিটন রেলওয়ের স্টেশনগুলির মন্টেজ।]] মেট্রোপলিটন রেলওয়ে (মেট নামেও পরিচিত) একটি যাত্রী ও পণ্যবাহী রেলপথ ছিল, যা ১৮৬৩ সাল  থেকে ১৯৩৩ সাল পর্যন্ত লন্ডনে পরিষেবা দিয়েছিল, এর প্রধান লাইনটি উত্তর-পশ্চিমে রাজধানী শহরের আর্থিক কেন্দ্র থেকে মিডলসেক্স শহরতলিতে সম্প্রসারিত হয়েছিল। এটির প্রথম লাইনটি প্যাডিংটন, ইউস্টন ও কিংস ক্রসে শহরের প্রধান লাইন রেল টার্মিনিকে সংযুক্ত করেছিল। প্রথম বিভাগটি নিউ রোডের নীচে প্যাডিংটন ও কিংস ক্রসের মধ্যে কাট-অ্যান্ড-কভার পদ্ধতি ব্যবহার করে এবং শহরের কাছে ফারিংডন রোডের পাশে কিংস ক্রস থেকে স্মিথফিল্ডের নিকট পর্যন্ত সুড়ঙ্গ ও কাটিং পদ্ধতি ব্যবহার করে নির্মিত হয়েছিল। এটি ১৮৬৩ সালের ১০ই জানুয়ারি জনসাধারণের জন্য বাষ্প-ইঞ্জিন দ্বারা টানা গ্যাস-আলোকিত কাঠের গাড়ি সহ উন্মুক্ত করা হয়েছিল, এটি বিশ্বের প্রথম যাত্রী বহনকারী মনোনীত ভূগর্ভস্থ রেলপথ।
লাইনটি শীঘ্রই উভয় প্রান্ত থেকে এবং বেকার স্ট্রিট থেকে একটি শাখার মাধ্যমে উত্তর দিকে সম্প্রসারিত হয়েছিল। দক্ষিণী শাখাগুলি, সরাসরি পরিবেশিত, ১৮৬৪ সালে হ্যামারস্মিথ, ১৮৭৭ সালে রিচমন্ডে পৌঁছায় এবং মূলটি ১৮৮৪ সালে ইনার সার্কেল সম্পন্ন করেছিল। সবচেয়ে গুরুত্বপূর্ণ রুটটি উত্তর-পশ্চিমে মিডলসেক্স গ্রামাঞ্চলের মধ্যে ছিল, নতুন শহরতলির উন্নয়নকে উদ্দীপিত করেছিল। হ্যারোতে ১৮৮০ সালে পৌঁছেছিল, এবং বাকিংহামের ডিউক ও ওয়াডেসডন ম্যানরের মালিকদের প্রাথমিক পৃষ্ঠপোষকতা ১৮৯৭ সাল থেকে অর্জন করেছিল, পরিষেবাগুলি বহু বছরের জন্য বাকিংহামশায়ারের ভার্নি জংশন পর্যন্ত প্রসারিত হয়েছিল।
নিশান-ই-হায়দার
নিশান-ই-হায়দার (abbreviated as "NH") পাকিস্তানের সর্বোচ্চ  সামরিক পদক। উর্দু ভাষায় নিশান-ই-হায়দার অর্থ "সিংহের প্রতীক"। "হায়দার" শব্দটি ইসলামের চতুর্থ খলিফা হযরত আলী এর গুনবাচক বিশেষণ হিসেবেও ব্যবহৃত হয়ে থাকে।
নিশান-ই-হায়দার পদকটির জন্য শুধুমাত্র পাকিস্তান সামরিক বাহিনীর সদস্যদের বিবেচনা করা হয়। যুদ্ধক্ষেত্রে শক্রুর সম্মুখীন হয়ে অতুলনীয় সাহস ও আত্মত্যাগ প্রদর্শনের স্বীকৃতস্বরূপ এই পদক দেওয়া হয়। এই পদকটি ব্রিটিশ ভিক্টোরিয়া ক্রস এবং যুক্তরাষ্ট্রের মেডাল অফ অনারের সমতুল্য। ১৯৪৭ সালে পাকিস্তান স্বাধীন হবার পর থেকে এখন পর্যন্ত মাত্র ১০ জন নিশান-ই-হায়দার পদকে ভূষিত হয়েছেন।
ইতিহাস
পাকিস্তান প্রজাতন্ত্রে রূপান্তরের পরে ১৯৫৭ সালের ১৬ মার্চ পাকিস্তান সরকার নিশান-ই-হায়দার পদকটি চালু করেন। যদিও ১৯৪৭ সালে পাকিস্তান স্বাধীন হবার পর থেকেই এটি প্রযোজ্য হয়। নিশান-ই-হায়দার সকল প্রকার সামরিক এবং বেসামরিক পদকের তুলনায় উচ্চতম এবং পাকিস্তানের সর্বোচ্চ পদক। এখন পর্যন্ত ১০ জন নিশান-ই-হায়দার পদক প্রাপ্তদের মধ্যে ৯ জন পাকিস্তান সেনাবাহিনী এবং একজন পাকিস্তান বিমানবাহিনীর সদস্য।
পদক প্রাপ্তদের তালিকা
১৪ আগস্ট ১৯৪৭ সালে পাকিস্তানের স্বাধীনতার পর থেকে এখন পর্যন্ত ১০ জনকে নিশান-ই-হায়দার মেডেল প্রদান করা হয়েছে, তাদের মধ্যে নয়জন পাকিস্তান সেনাবাহিনীর সদস্য এবং একজন পাকিস্তান বিমানবাহিনীর সদস্য। নিচে নিশান-এ-হায়দার প্রাপ্তদের একটি তালিকা দেয়া হলো। ∗ ১৯৪৯ সালের ১৪ মার্চ আজাদ জম্মু এবং কাশ্মীরের প্রতিরক্ষা কাউন্সিল নায়েক শহীদ সাইফ আলী জানজুয়াকে হিলাল-ই-কাশ্মীর পদবীতে সম্মানিত করে এবং ৩০ নভেম্বর ১৯৯৫ তারিখে পাকিস্তান সরকার একটি গেজেটের মাধ্যমে হিলাল-ই-কাশ্মীর পদককে নিশান-ই-হায়দার পদকের সমতুল্য বলে ঘোষণা করে।
পানামীয় ফুটবল ফেডারেশন
পানামীয় ফুটবল ফেডারেশন (Federación Panameña de Fútbol, Panamanian Football Federation; এছাড়াও সংক্ষেপে ফেদাফুত নামে পরিচিত) হচ্ছে পানামার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর পানামার রাজধানী পানামা সিটিতে অবস্থিত।
এই সংস্থাটি পানামার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা পানামেনিয়া দে ফুতবল, কোপা রোমেল ফের্নান্দেস এবং কোপা পানামার মতো প্রতিযোগিতার সকল কার্যক্রম পরিচালনা করে। বর্তমানে পানামীয় ফুটবল ফেডারেশনের সভাপতির দায়িত্ব পালন করছেন মানুয়েল আরিয়াস এবং সাধারণ সম্পাদকের দায়িত্ব পালন করছেন মিগেল জুনিগা।
সীকর জেলা
সীকর জেলা উত্তর ভারতের রাজস্থান রাজ্যের একটি জেলা। সীকর শহরটি জেলা সদর। সীকর জেলা জয়পুর বিভাগের একটি অংশ।
জনসংখ্যার উপাত্ত
২০১১ সালের আদমশুমারি অনুসারে সীকর জেলার জনসংখ্যা ২,৬৭৭,৭৩৭, যা কুয়েত বা মার্কিন যুক্তরাষ্ট্রের নেভাডা রাজ্যের সমান। এটি জনসংখ্যার হিসাবে ভারতে ১৫০ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৪৬ জন (৯০০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৭.৪% ছিল।  সীকর জেলার লিঙ্গ অনুপাত রয়েছে ১,০০০ জন পুরুষ প্রতি ৯৪৪ জন মহিলা এবং শিক্ষার হার ৭২.৯৮%।
ভারতের ২০১১ সালের আদমশুমারির সময়ে, জেলার ৯৭.৯৬% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর/গ্রামীণ জনসংখ্যা
২০১১ সালের আদমশুমারি অনুসারে সাক্ষরতার জেলার ৭৬.৩২% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ২,০৪৩,৪২৭ জন, যার মধ্যে পুরুষ এবং মহিলা যথাক্রমে ১,০৪৭,৪৬৯ জন এবং ৯৯৫,৯৫৮ জন। সীকর জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৫১ জন মহিলা। যদি সীকর জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৪৩ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ২৯১,৭৩২ জন, যার মধ্যে পুরুষ ২৯১,৭৩২ জন এবং মহিলা ১৩৩,৪১৫ জন। সীকর জেলার মোট পল্লী জনসংখ্যার ১৫.১১% শিশু। ২০১১ সালের আদম শুমারি অনুসারে সীকর জেলার গ্রামীণ অঞ্চলে সাক্ষরতার হার ৭০.৮৪%।
সুপারস্পোর্ট পার্ক
সুপারস্পোর্ট পার্ক হলো দক্ষিণ আফ্রিকার সেঞ্চুরিয়নে অবস্থিত একটি ক্রিকেট খেলার মাঠ। একটি টেলিভিশন কোম্পানি (সুপারস্পোর্টস) মাঠটির শেয়ার কেনার পরে এটির নাম সেঞ্চুরিয়ান পার্ক থেকে সুপারস্পোর্ট স্টেডিয়াম করা হয়। মাঠটির দর্শক ধারণ ক্ষমতা ২২,০০০ জন। এটি পূর্বের উত্তর ট্রান্সভাল হিসাবে পরিচিত টাইটানস ক্রিকেট দলের হোম গ্রাউন্ড।
এই মাঠে ২০০৩ ক্রিকেট বিশ্বকাপ এবং দক্ষিণ আফ্রিকায় হওয়া ২০০৯ ইন্ডিয়ান প্রিমিয়ার লীগ হয়। এই মাঠে ২০০৯ আইসিসি চ্যাম্পিয়নস ট্রফির ফাইনাল হয়েছিল। এই মাঠটিতে শচীন তেন্ডুলকর তার ৫০তম টেস্ট ম্যাচ সেঞ্চুরি করেছিলেন।
২০০৩ ক্রিকেট বিশ্বকাপ
গ্রুপ লীগের ম্যাচের পাশাপাশি সুপার সিক্সেস লীগের অস্ট্রেলিয়া -শ্রীলঙ্কা ম্যাচ ও নিউজিলান্ড - ভারত ম্যাচ অনুষ্ঠিত হয়।
২০০৯ আইসিসি চ্যাম্পিয়ন্স ট্রফি
টুর্নামেন্টের ফাইনাল সমেত একটি সেমিফাইনাল ম্যাচ অনুষ্ঠিত হয়।
আইপিএল ২
আইপিএল -এর দিল্লি -ডেকান সেমি-ফাইনাল ম্যাচ অনুষ্ঠিত হয়।
কোভিড-১৯ বৈশ্বিক মহামারীর সময়কালে মনস্তাত্ত্বিক প্রভাব
বিশ্বজুড়ে কোভিড-১৯ অতিমারীর সময়কালে 'মনস্তাত্বিক প্রভাব' অনেক বৃদ্ধি পেয়েছে বলে মনোবিজ্ঞানীরা জানিয়েছেন। বিশেষ করে মানুষের মধ্যে কোভিড-১৯ রোগে সংক্রমিত হওয়ার ভয়, কাছের মানুষ বা আপনজনের সংক্রমণের আশঙ্কা, নিজের মৃত্যুশঙ্কা বা জীবিকা নিয়ে অনিশ্চয়তা এবং আর্থিক সঙ্কটসহ এসব বহুবিধ কারনে মানুষের 'মনস্তাত্বিক প্রভাব' বৃদ্ধি পেয়েছে বলে তারা জানিয়েছেন।
কোভিড-১৯ রোগে আক্রান্ত রোগী, ঘরবন্দী থাকা ব্যক্তিরা এবং জরুরি প্রয়োজনে যেসব পেশাজীবী ঘরের বাইরে বের হচ্ছেন তারা সবচেয়ে বেশি মানসিক স্বাস্থ্যঝুঁকিতে রয়েছেন। এই অতিমারী চলাকালে মানসিক সংকট প্রায় শীর্ষে পৌঁছেছে এবং আতঙ্কগ্রস্ত, হতাশাগ্রস্থ হয়ে আত্মহত্যার ঘটনা ঘটেছে।
১৪ মে প্রকাশিত রংপুরের বেগম রোকেয়া বিশ্ববিদ্যালয় (বেরোবি) এবং অস্ট্রেলিয়ার ওয়েস্টার্ন সিডনি ইউনিভার্সিটির যৌথভাবে পরিচালিত একটি সমীক্ষায় জানা গেছে যে, অংশগ্রহণকারী উত্তরদাতাদের ৯১.৪% ই চলমান পরিস্থিতি নিয়ে উদ্বিগ্ন আছেন। ৭২.৮% উত্তরদাতা অনিদ্রাজনিত সমস্যায় ভুগছেন। ৭১.৬% উত্তরদাতা বিরক্ত ও ক্ষুব্ধ ভাব প্রকাশ করেছেন। ৬৩.৫% উত্তরদাতা ভবিষ্যৎ নিয়ে তাদের হতাশা ও শঙ্কার কথা উল্লেখ করেছেন। ৬৮.২% উত্তরদাতা এই সঙ্কটে সামগ্রিকভাবে আতঙ্কিত আছেন এবং ৫৯.৪% উত্তরদাতা জানিয়েছেন যে, তাদের কাছে জীবন অর্থহীন হয়ে পড়েছে।
কেলমবক্কম
দক্ষিণ ভারতের তামিলনাড়ু রাজ্যের চেঙ্গলপট্টু জেলার (পূর্বতন কাঞ্চীপুরম জেলা) তিরুপোরূর তালুকের অন্তর্গত একটি আবাসিক অঞ্চল। এটি চেন্নাই মহানগরের দক্ষিণ দিকে অবস্থিত একটি লোকালয়৷
চেন্নাই মেট্রোর দ্বিতীয় পর্যায়ের মেট্রো লাইন মাধবরম থেকে সিরুচেরি আইটি পার্ক পর্যন্ত চালু করার পরিকল্পনা করা হয়েছে। তৃতীয় করিডোরের প্রকল্পের কাজ ২০২৪ সালের মধ্যে শেষ করা যাবে বলে ধারণা।
জনতত্ত্ব
২০১১ খ্রিস্টাব্দে ভারতের জনগণনা অনুসারে কেলমবক্কমের জনসংখ্যা হয় ৫,১৮৯ জন, যেখানে পুরুষ ২,৫৭১ জন ও নারী ২,৬১৮ জন অর্থাৎ প্রতি হাজার পুরুষে ১,০১৮ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৫৮৮ জন যেখানে শিশুপুত্র সংখ্যা ২৯৩ জন এবং শিশুকন্যা সংখ্যা ২৯৫ জন। জনসংখ্যা অনুপাতে শিশু ১১.৩৩ শতাংশ। লোকালয়ের সাক্ষরতার হার ছিল ৯০.২৮ শতাংশ যেখানে পুরুষ সাক্ষরতার হার ৯৪.৬৯ শতাংশ ও নারী সাক্ষরতার হার ৮৫.৯৭ শতাংশ। এখানে মোট পরিবার সংখ্যা ১,২৮৮ টি। মোট তফশিলি জাতি ও তফশিলি উপজাতি যথাক্রমে ১,১৬০ ও ৩ জন। মোট শ্রমজীবী ১,৯৮২ জন।
আন্টোন স্টাখ
আন্টোন লেভি স্টাখ (, Anton Stach; জন্ম: ১৫ নভেম্বর ১৯৯৮; আন্টোন স্টাখ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব গ্রয়টার ফুর্ট এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০২১ সালে, স্টাখ জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
আন্টোন লেভি স্টাখ ১৯৯৮ সালের ১৫ই নভেম্বর তারিখে জার্মানির বুখহলৎস ইন ডার নর্ৎহাইডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৫টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।
ছেলে
মানব, সাধারণত শিশু বা বয়ঃসন্ধিকালে রয়েছে। একজন ছেলে যখন প্রাপ্তবয়স্ক হয় তখন তাকে পুরুষ হিসেবে অভিহিত করা হয়। ছেলে এবং মেয়ের মধ্যে প্রধান পার্থক্য হল একজন ছেলের একটি পুরুষাঙ্গ থাকে এবং মেয়ের যোনি থাকে। ছেলে শব্দটি সাধারণত জীববৈজ্ঞানিক লৈঙ্গিক পার্থক্য করণে ও সামাজিক দ্বায়িত্ব পৃথকীকরনে ব্যবহার করা হয়ে থাকে। ছেলে শব্দটি বিভিন্ন শব্দের সাথে যুক্ত করে আরও কিছু যৌগিক লিঙ্গ সম্পর্কিত শব্দ গঠন করা হয়।
শাহ আলম কিরণ
শাহ আলম কিরণ (জন্ম ২১ নভেম্বর ১৯৫১) একজন বাংলাদেশী চলচ্চিত্র পরিচালক, চিত্রনাট্যকার, ও অভিনেতা। তার পরিচালিত প্রথম চলচ্চিত্র নিয়তির খেলা। তার উল্লেখযোগ্য চলচ্চিত্র হল সুজন সখি (১৯৯৪), বিচার হবে (১৯৯৬), চুড়িওয়ালা (২০০১), সাজঘর (২০০৭), মাটির ঠিকানা (২০১১), ও ৭১ এর মা জননী (২০১৪)। তিনি চুড়িওয়ালা চলচ্চিত্রের জন্য শ্রেষ্ঠ চিত্রনাট্যকার বিভাগে বাচসাস পুরস্কার অর্জন করেন এবং মাটির ঠিকানা চলচ্চিত্রের জন্য শ্রেষ্ঠ চলচ্চিত্র পরিচালক বিভাগে মেরিল-প্রথম আলো সমালোচক পুরস্কারের মনোনয়ন লাভ করেন।
প্রারম্ভিক জীবন
শাহ আলম কিরণ ১৯৫১ সালের ২১ নভেম্বর পূর্ব পাকিস্তানের (বর্তমান বাংলাদেশ) নোয়াখালী জেলায় জন্মগ্রহণ করেন। তার পিতা মফিজুর রহমান ভূঁইয়া এবং মাতা আয়েশা রহমান। তার যখন দেড় বছর বয়স, তখন তার পিতামাতা নোয়াখালী থেকে ঢাকার নাখালপাড়ায় চলে আসেন এবং স্থায়ীভাবে বসবাস শুরু করেন। তার ছোট আরও পাঁচ ভাইবোন রয়েছে।
কিরণ নাখালপাড়া স্কুলে পড়াশোনা করেন। স্কুলে পড়াকালীনই তার অভিনয়ের প্রতি আগ্রহ জন্মে। পঞ্চম শ্রেণিতে পড়াকালীন তিনি মঞ্চে প্রথম কৌতুক পরিবেশন করেন। এরপর তিনি বিদ্যালয়ের বিভিন্ন অনুষ্ঠানে অভিনয় করতেন। ফার্মগেট স্কুলে অষ্টম শ্রেণিতে পড়াকালীন পত্রিকায় উর্দু ভাষার আধিরাত চলচ্চিত্রের জন্য শিশুশিল্পী নেওয়ার বিজ্ঞাপন দেখে সেই ঠিকানায় ছবি ও অন্যান্য কাগজপত্র নিয়ে যান। কিন্তু বিদ্যালয় পড়ুয়া কিরণ নিবন্ধন ফির ৩০০ টাকা দিতে না পারায় সেই চলচ্চিত্রে তার কাজ করা হয়নি। নবম শ্রেণিতে পড়াকালীন তার প্রতিবেশী ছিলেন চলচ্চিত্রের নৃত্য পরিচালক জাহাঙ্গীর আলম। তার সাথে তিনি এফডিসিতে শুটিং দেখতে যেতেন। আলমই তাকে সিরাজুল ইসলাম ভূঁইয়ার পরিচালিত পারুলের সংসার চলচ্চিত্রে সাত রাজপুত্রের এক রাজপুত্রের চরিত্রে অভিনয়ের সুযোগ করে দেন। কিন্তু শুটিং শুরুর আগে তার পরীক্ষার তারিখ নির্ধারিত হওয়ায় এই চলচ্চিত্রেও তার অভিনয় করা হয়নি। সে সময় তিনি মঞ্চে কল্যাণ মিত্র ও শৈলেন গুহঠাকুরতার প্রযোজনায় কাজ করতেন। তিনি কুয়াশার কান্না নাটকে অভিনয় করে প্রসংশিত হন।
কর্মজীবন
২০০১ সালে তিনি ফেরদৌস আহমেদ ও মধুমিতাকে নিয়ে বাংলাদেশ-ভারত যৌথ প্রযোজনার চুড়িওয়ালা চলচ্চিত্র নির্মাণ করেন। এই চলচ্চিত্রের জন্য তিনি শ্রেষ্ঠ চিত্রনাট্যকার বিভাগে বাচসাস পুরস্কার অর্জন করেন। এরপর তিনি শেষ বংশধর (২০০২), আগুন জ্বলবেই (২০০৪), ও ঘর জামাই (২০০৭) চলচ্চিত্র পরিচালনা ও চিত্রনাট্য রচনা করেন। ২০০৭ সালে তিনি হুমায়ূন আহমেদের উপন্যাস অবলম্বনে সাজঘর চলচ্চিত্র নির্মাণ করেন। চলচ্চিত্রটি তিনটি বিভাগে জাতীয় চলচ্চিত্র পুরস্কার অর্জন করে।
২০১১ সালে তিনি শাকিব খান ও পূর্ণিমাকে নিয়ে মাটির ঠিকানা চলচ্চিত্র নির্মাণ করেন। এই কাজের জন্য তিনি শ্রেষ্ঠ চলচ্চিত্র পরিচালক বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। তিনি আনিসুল হকের জননী সাহসিনী উপন্যাস অবলম্বনে যুদ্ধভিত্তিক ৭১ এর মা জননী চলচ্চিত্র নির্মাণ করেন। চলচ্চিত্রটি ২০১৪ সালের ২৬শে ডিসেম্বর মুক্তি পায়। চলচ্চিত্রটি ৩৯তম জাতীয় চলচ্চিত্র পুরস্কারে একটি বিভাগে পুরস্কার লাভ করে।
ব্যক্তিগত জীবন
কিরণ শায়লা আলমের সাথে বিবাহ বন্ধনে আবদ্ধ হন। তাদের এক ছেলে ও এক মেয়ে রয়েছে। তাদের ছেলে মাহফুজ রহমান ভূঁইয়া এবং মেয়ে শৈলী শারমীন দুজনেই প্রবাসে বসবাস করছেন।
ডলি মিনহাস
ডলি মিনহাস (জন্ম ৮-ই ফেব্রুয়ারি ১৯৬৮) একজন ভারতীয় অভিনেত্রী এবং প্রাক্তন মডেল। তিনি ১৯৮৮ সালের মিস ইন্ডিয়া ইউনিভার্স প্রযোগীতার অংশগ্রহণ ছিলেন। তিনি হিন্দি, পাঞ্জাবি এবং কানাডা ছবিতে অভিনয় করেন। তিনি অনেক হিন্দি ধারাবাহিকে অভিনয় করেছেন যেমন- ইস পিয়ার কি ক্যা নাম দু?, এক বার ফির, এবং ছোট সর্দার্নি। ১৯৯০-এর দশকে, তিনি মুকেশ খান্নার জনপ্রিয় সিরিয়াল মহাযোদ্ধা ধারাবাহিকে রাজকুমারী বিজলী চরিত্রে এবং শক্তিমানে শালিয়া-ক্যাটউইম্যান চরিত্রে অভিনয় করেছিলেন, এবং ধীরে ধীরে ক্যাটউম্যানের ভূমিকায় অভিনয় করা ভারতের প্রথম অভিনেত্রী হিসাবে বিবেচিত হয়। (অশ্বিনী কালসেকর সাথে, তিনি তাঁর বড় বোন হিসাবে পর্দা ভাগ করেছিলেন)। তিনি বর্তমানে শাদি মোবারক ছবিতে নীলিমা / কুশলা তিবরেওয়াল চরিত্রে অভিনয় করছেন।
জীবনী
তিনি পাঞ্জাবের বাসিন্দা এবং চন্ডিগড়ে বেড়ে ওঠেন। তিনি তার প্রথম চলচ্চিত্রের পরিচালক অনিল মট্টুর প্রেমে পড়েছিলেন, যাকে শেষ পর্যন্ত বিয়ে করেছিলেন তিনি। পরে তিনি কয়েকটি পাঞ্জাবি এবং কান্নাডা ছবি এবং হিন্দি টিভি সিরিয়ালে অভিনয় করেছিলেন।
ভাবনা (ভারতীয় দর্শন)
ভাবনা (भावना, )  একটি সংস্কৃত শব্দ, যার অর্থ "উৎপাদন করা",   "অস্তিত্বে ডাকা", এবং পালি ভাষায় অর্থ ধ্যান। ভাবনা হল ধ্যানের কৌশল যা যোগ অনুশীলনে ব্যবহৃত হয়। ভাবনায়, অনুশীলনকারী বিশেষ বৈশিষ্ট্য (যেমন প্রেম, করুণা বা শান্তি) অর্জন বা ঐশ্বরিক হয়ে উঠার (যেমন বিশুদ্ধ আলো, শক্তি বা চেতনা) কল্পনা করে। এটি যোগ শিক্ষকদের দ্বারা অনুশীলনের শুরুতে নির্দিষ্ট অনুভূতি বা মনের ভাব সৃষ্টি করতেও ব্যবহৃত হয়।
হিন্দুধর্ম
হিন্দু সাহিত্যে, ভাবনা এমন ধারণা যা প্রায়শই দেবতাকে দায়ী করা হয়, যেমন ভগবদ্গীতায় কৃষ্ণ: "হে পুরুষোত্তম, পরম পুরুষ! হে ভূত-ভাবনা, সৃষ্টিকর্তা! হে ভূতেশ, সকল সৃষ্টির পিতা! হে দেব-দেব, দেবতাদের দেবতা! হে জগৎ-পতি, বিশ্বজগতের কর্তা! আপনি একাই আপনার নিজের শক্তি দ্বারা নিজেকে জানেন।"
- ব্যাস, ভগবদ্গীতা, অধ্যায় ১০, শ্লোক ১৫-এর জন্য আরোপিত
বৌদ্ধধর্ম
পালি সূত্রে ভাবনা প্রায়ই যৌগিক বাক্যাংশ পাওয়া যায় যা নির্দিষ্ট অনুষদের বিকাশের ক্ষেত্রে সময়ের সাথে সাথে ব্যক্তিগত, ইচ্ছাকৃত প্রচেষ্টা নির্দেশ করে।
জৈনধর্ম
জৈনধর্মে, ভাবনা বলতে "সঠিক ধারণা বা ধারণা" বা "উপকথার নৈতিকতা" বোঝায়।
আলোয়ার
আলওয়ার (Alwar) ভারতের রাজস্থান রাজ্যের আলওয়ার জেলার একটি শহর ও জেলার সদর দপ্তর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭১ মিটার (৮৮৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আলওয়ার শহরের জনসংখ্যা হল ২৬০,২৪৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে আলওয়ার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।